CELEX: 32020B0586
Language: hu
Date: 2020-03-25 00:00:00
Title: Az Egységes Szanálási Testület (EU) 2020/586 határozata (2020. március 25.) a 2018-as pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2018-as pénzügyi évre vonatkozó elszámolásának lezárásáról (SRB/PS/2020/11)

29.4.2020   
            
            
               HU
            
            
               Az Európai Unió Hivatalos Lapja
            
            
               L 135/13
            
         
      AZ EGYSÉGES SZANÁLÁSI TESTÜLET (EU) 2020/586 HATÁROZATA
      (2020. március 25.)
      a 2018-as pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2018-as pénzügyi évre vonatkozó elszámolásának lezárásáról (SRB/PS/2020/11)
      AZ EGYSÉGES SZANÁLÁSI TESTÜLET,
      tekintettel az Európai Unió működéséről szóló szerződésre,
      tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 50. cikke (1) bekezdésére és 63. cikke (8) bekezdésére,
      tekintettel az ESZT 2020. január 17-i pénzügyi szabályzatának 97., 98. és 99. cikkére,
      tekintettel az ESZT 2019. június 26-án írásbeli eljárás keretében elfogadott, 2018-as pénzügyi évre vonatkozó végleges éves beszámolójára (a továbbiakban: „2018-as végleges éves beszámoló”),
      tekintettel az ESZT 2019. június 7-én írásbeli eljárás keretében elfogadott, 2018-as pénzügyi évre vonatkozó éves jelentésére (a továbbiakban: a „2018-as éves jelentés”),
      tekintettel az Európai Számvevőszéknek az uniós ügynökségekről szóló, 2018. pénzügyi évre vonatkozó éves jelentésére, amely magában foglalja az elszámolás megbízhatóságát és az alapjául szolgáló ügyletek jogszerűségét és szabályszerűségét, valamint a hatékony és eredményes pénzgazdálkodást igazoló megbízhatósági nyilatkozatot, csakúgy mint az ESZT válaszait (a továbbiakban: a Számvevőszék 2018-as éves jelentése),
      tekintettel a Mazars Réviseurs d’Enterprises által készített, 2019. június 25-i könyvvizsgálói véleményeket is magában foglaló, 2018. évi végleges éves beszámolóról szóló jelentésre (a továbbiakban: „Mazars 2018-as könyvvizsgálói jelentés”),
      tekintettel az Európai Számvevőszéknek az Egységes Szanálási Testület, a Tanács és a Bizottság ESZM-rendelet szerinti feladatai teljesítésének következtében felmerülő függő kötelezettségeiről szóló, 2018-as pénzügyi évre vonatkozó (a 806/2014/EU rendelet 92. cikkének (4) bekezdése szerinti) jelentésére (a továbbiakban: a „Számvevőszék függő kötelezettségekről szóló 2018-as jelentése”),
      tekintettel a Testületnek a 2019. január 30-i plenáris ülésén bemutatott és általa tudomásul vett, 2019. január 8-i 2018-as éves belső ellenőrzési jelentésre (a továbbiakban: 2018-as éves belső ellenőrzési jelentés”),
      ELFOGADTA EZT A HATÁROZATOT:
      
                  1.
               
               
                  mentesíti az ESZT elnökét az ESZT 2018-as pénzügyi évre vonatkozó költségvetése végrehajtására vonatkozó felelősség alól;
               
            
                  2.
               
               
                  jóváhagyja az ESZT 2018-as pénzügyi évre vonatkozó elszámolásának lezárását;
               
            
                  3.
               
               
                  az alábbi indítványban rögzíti észrevételeit;
               
            
                  4.
               
               
                  utasítja az Egységes Szanálási Testület elnökét, hogy a jelen határozatról értesítse a Tanácsot, a Bizottságot és a Számvevőszéket, valamint hogy intézkedjen annak az Európai Unió Hivatalos Lapjában (L sorozat) és az ESZT weboldalán történő közzétételéről.
               
            
         
            
               az Egységes Szanálási Testület részéről
            
            Dr. Thorsten PÖTZSCH
            
               a plenáris ülés tagja
            
         
      
      
         (1)  HL L 225., 2014.7.30., 1. o.